דוד מיטלברג

דוד מיטלברג (נולד ב־14 במרץ 1947) הוא פרופסור ישראלי לסוציולוגיה, חוקר, סופר, מרצה וחבר הנהלת רשות המחקר במכללת אורנים. כיהן כיו"ר ועדת ההיגוי של בית הספר הבינלאומי וכראש החוג לסוציולוגיה באורנים.

== ביוגרפיה ==
נולד בשנת 1947 בגרמניה, לזוג הורים ניצולי השואה מגטו ורשה, ריצ'רד (ישראל) ולאה מיטלברג. בגיל שנה, עבר עם הוריו להתגורר במלבורן שבאוסטרליה.

לאחר נישואיו לשושנה קוטלר בשנת 1971, הזוג עלה לישראל ביחד עם חברי גרעין של תנועת הבונים לקיבוץ יזרעאל.

למד לתואר ראשון מאוניברסיטת מונאש, תואר שני מאוניברסיטת חיפה, ותואר שלישי באוניברסיטה העברית.

== קריירה ועשייה ==
בשנת 1971, נבחר כציר מטעם תנועת העבודה הציונית של יהדות אוסטרליה לקונגרס הציוני העולמי ה-28 בירושלים, שהתקיים בתחילת 1972.

לאחר כ-7 שנים בעבודה בפרדס הקיבוץ ובמשרה חלקית באקדמיה, שימש בתפקיד המזכיר העולמי של תנועת איחוד הבונים בין השנים 1979–1980. בתקופת כהונתו, קיבל את ההחלטה לאחד את תנועת איחוד הבונים ותנועת דרור, לתנועת הבונים דרור (האיחוד לקח כ-3 שנים). בתוקף תפקידו, כיהן באותן השנים כחבר מזכירות תנועת איחוד הקבוצות והקיבוצים (שהתאחדה בהמשך עם הקיבוץ המאוחד לתנועת התק"ם).

בשנת 1975, הצטרף כעמית מחקר למכון לחקר הקיבוץ באוניברסיטת חיפה ונבחר לראש המכון בשנת 1985, תפקיד שבו כיהן עד ל-1989.

החל מ-1985, כיהן כמרצה במינוי משותף של החוג לסוציולוגיה באוניברסיטת חיפה ומכללת אורנים.

בשנים 1989–1990, יצא לשנת שבתון באוניברסיטת הרווארד בבוסטון, בחוג לסוציולוגיה ובפרויקט לימודי הקיבוצים במכון ללימודי יהדות (The Project For Kibbutz Studies in the Center For Jewish Studies). בשנה זו, יזם כנס מחקרי בנושא החוויה הישראלית עם חוקרים מהארץ ומארצות הברית.

בשנת 2006–2007, יצא לשנת שבתון באוניברסיטת ברנדייס.

בשנים 2014-2015, יצא לשנות שבתון באוניברסיטת מונאש באוסטרליה. בכלל שנות השבתון הללו, המשיך מיטלברג ללמד במכללת אורנים. בשנים 2015–2019, כיהן כיו"ר ועדת היגוי של בית הספר הבינלאומי במכללת אורנים.

במהלך השנים, פרסם מיטלברג חמישה ספרים ומספר רב של מאמרים בנושאים של אתניות, הגירה, מגדר, תיירות, חינוך קיבוצי, חינוך לעמיות יהודית, והסוציולוגיה של יהדות התפוצות.

מיטלברג גם משמש כמרצה אורח באוניברסיטת הרווארד, אוניברסיטת ברנדייס ואוניברסיטת מונאש.

החל משנת 2018, מיטלברג הינו עמית מחקר וחבר הנהלת רשות המחקר של מכללת אורנים.

== עשייה ציבורית ==
מיטלברג צמח בתנועת הבונים באוסטרליה, שבה שימש כמזכיר בין השנים 1967–1970 ובהמשך, היה חבר ההנהלה הציונית באוסטרליה. כשעלה לארץ, כיהן בתפקיד המזכ"ל של איחוד הבונים העולמי בין השנים 1979–1980.

בין השנים 1985–1986, לקח חלק בהקמת הנהלת הפורום הישראלי וכיהן כחבר בהנהלה הראשונה. מיטלברג שימש כחבר הנהלת הפורום עד שנת 1996, אז סיים בתפקיד ממלא מקום יו"ר הפורום. במסגרת הפעילות, הפורום היה מעורב במספר פרויקטים עיקריים:

# פרויקט עוצמה - מיטלברג לקח חלק בצוות ההקמה של פרויקט עוצמה ב-1986, שהוקם על ידי הפורום הישראלי, בשיתוף מועצת הפדרציות הציוניות (Council of Jewish Federations), תוכנית לסטודנטים יהודים ארצות הברית שהגיעו לישראל לשנת התנדבות. <sup>[1]</sup>
# הקמת פרויקט קהילות – מיטלברג היה יו"ר מייסד של פרויקט קהילות ב-1992, שמטרתו ליצור קשר יהודי ישיר בין קהילות יהודיות (כגון שותפות "בוסטון-חיפה"). הפרויקט החל באמצעות חשיבה משותפת ומשא ומתן בין הנהגת הפורום הישראלי והנהגת הקהילות היהודיות של צפון אמריקה, בכדי למצוא דרכים לבניית שותפות בין קהילות יהודיות בתפוצות ובישראל.

השקת התהליך הסופית הייתה ב-1993 בעצרת מוריה שהתקיימה בטבריה. ביוני 1994, אישר חבר חבר הנאמנים של הסוכנות היהודית את הקמת תוכנית שותפות 2000, וחלק מהחברים בה הצטרפו לוועדות ההיגוי הסמוכות ליישוביהם.

מיטלברג היה אחראי להקמת 'פרויקט' אורן במכללת אורנים (ביחד עם פרופ' משה כרם) - בין השנים 1986–1987, מיטלברג פעל להענקת חוויה יהודית ישראלית לנוער יהודי מהתפוצות על מנת להגביר את הזהות היהודית ואת הקשר שלהם לישראל.

הפרויקט הציע תוכניות מגוונות לחינוך יהודי לסטודנטים יהודים מגיל 18 ומעלה, מארצות דוברות אנגלית לטווח ארוך ב-6 קיבוצים שונים, 2 מחזורים בשנה אשר כללו אולפן עברית, עבודה בקיבוץ וסדנאות בשפת האם.

מיטלברג הוא אחד ממקימי בית ספר הבינלאומי באורנים אשר עסק במימוש תוכניות חינוכיות על הפלטפורמה של 'שותפות 2000' של הסוכנות היהודית, בעיקר בצפון הארץ .<ref></ref>

כמו כן, יזם ולקח חלק בכנסים בינלאומיים בנושא עמיות יהודית עם משתתפים מהארץ והעולם היהודי, בין השנים 1999–2018.

== פעילותו להנצחת השואה ==
כבן לניצולי שואה, הופיע בטקסי שואה קהילתיים ותנועתיים לרבות, כנציג הדור השני, בטקס בפני קהילת מלבורן בשנת 1971.

בהמשך, היה פעיל בכתיבה אקדמית על השפעת השואה על דור השני לניצולי שואה וכן בהוצאת ספר זיכרון משפחתי שחצה שלושה דורות.

פעילות זו המשיכה בכנס הבינלאומי לניצולי שואה בישראל בשנת 1981, בהרצאת אורח במוזיאון השואה במלבורן ב–2015 ובהנחיה, יחד עם ביתו, שולי מיטלברג-השלי, של מספר ערבי זיכרון בסלון, באירועי זום במהלך תקופת הקורונה וכן פנים מול פנים בקיבוץ יזרעאל בשנת 2023.

== חיים אישיים ==
מתגורר בקיבוץ יזרעאל עם אשתו שושנה. לזוג שלושה ילדים ומספר נכדים.

== תחומי מחקר ==
לאורך השנים התמקד מיטלברג בכמה תחומי מחקר:

# הקיבוץ:
## המתנדבים בקיבוצים בישראל, עשור של מחקר, משנות ה־70 עד שנות ה־80, שראה אור בספרו Strangers In Paradise שיצא לאור בשנת 1988.<ref></ref>
## ירידה של בני קיבוץ מהארץ<ref></ref><ref></ref>. שני המחקרים עסקו בבעיות של זהות ובעיות של הגירה בשדה הגלובלי – מישראל לעולם ומרחבי העולם אל ישראל.
# תוכניות חוויה ישראלית וחינוך לעמיות יהודית:
## כתיבת נייר מדיניות בנושא הביקור בארץ וזהות יהודית, בהזמנת הוועד היהודי האמריקאי (AJC) ב־1994, חמש שנים לפני הקמת תוכנית תגלית, ובו הצביע על הצורך להביא יהודיים רווקים צעירים בגיל 18–34 שלעולם לא ביקרו בישראל, לביקור ראשון בארץ ואף עמד על כך, שהמשתתפים חייבים לקבל תמיכה כלכלית על מנת לקיים את הביקור. <ref></ref>
## מחקר על שנת הפתיחה של 'פרויקט עוצמה' בשנים 87–1986 שעסק ב 53 משתתפים בגילאי אוניברסיטה מקרב יהודי ארצות הברית, שהגיעו לארץ לתוכנית שנתית לפיתוח מנהיגות צעירה והתנדבות בארץ וכן פעילות המשך בקהילה היהודית, בעת החזרה אל קהילות האם.<ref></ref> לאחר מכן, הוא הנהיג מחקר נוסף בקרב בוגרי פרויקט עוצמה בארצות הברית שפורסם בשנת 1999. פרויקט עוצמה פעל במשך 27 שנה, במהלכן היו מעורבים כ-1,500 בוגרים, עד שנסגר כפרויקט עצמאי תחת חסות האיגודים היהודיים של צפון אמריקה ב-2012 .<ref></ref> 
## מחקר על תוכניות של 'פרויקט אורן' באוכלוסיות מגוונות כגון: סטודנטים מחו"ל, משפחות מחו"ל, דוברי רוסית מישראל ומחו"ל, תוכניות המפגש, תגלית, תלמידי בית ספר מישראל ומחו"ל, מחנכים מהארץ ומחו"ל .<ref></ref><ref></ref>
## מחבר הספר "The Israel Connection and American Jews" (1999) <ref></ref>שעסק בתוכניות שונות של החוויה הישראלית ועמיות יהודית. תובנה מרכזית של הספר הייתה שאפשר להשיג השפעה חינוכית של ביקור בארץ בקרב בוגרים מעל גיל 18 ולא רק לילדי בית ספר, כפי שהעידו מבקרי הספר: " David Mittelberg, author of The Israel Connection and American Jews, was not the progenitor of birthright israel, but his monograph makes clear why the program was needed and why it is has been so successful". (Saxe 2002 :185)<ref></ref>
# מחקר בחינוך והכשרת מורים:
## מגדר ומתמטיקה – מחקר בינלאומי, עם שותפים בארץ ובאוסטרליה העוסק בהבדלים בין בנים ובנות, יהודים וערבים בישראל ואוסטרליה והסיבות להבדלים האלה.<ref></ref><ref></ref>
## הכלה בחינוך – מחקר שיתופי המתמקד באסטרטגיות הכלה של מורים בבתי ספר ובתוכניות להכשרת מורים בישראל <ref></ref><ref></ref>

== קישורים חיצוניים ==

* 

== הערות שוליים ==

קטגוריה:סוציולוגים ישראלים
קטגוריה:ישראלים שנולדו ב-1947